Hagnaður sex stærstu verktakaog byggingarfyrirtækja landsins nam samtals um 2,8 milljörðum króna á síðasta ári og jókst um 15% frá árinu 2017 . Fyrirtækin sem um ræðir eru Íslenskir aðalverktakar ( ÍAV ) , Ístak , Þingvangur , ÞG verktakar , Byggingarfélag Gylfa og Gunnars ( BYGG ) og Eykt . Afkoman batnaði milli ára hjá þremur fyrirtækjanna á meðan hún versnaði hjá hinum helmingnum . ÍAV hagnaðist um 40 milljónir króna á síðasta ári og batnaði afkoma félagsins um 159 milljónir króna frá árinu 2017 þegar það skilaði 119 milljóna tapi . Mest hagnaðaraukning var hjá Ístak eða 336 milljónir króna en hagnaður síðasta árs nam 529 milljónum króna . Þess ber að geta að reikningsár Ístaks fyrir síðasta ár nær frá október 2017 til loka september 2018 . Þingvangur skilaði 59 milljóna hagnaði sem dróst saman um 33 milljónir frá fyrra ári . ÞG verktakar högnuðust um 551 milljón sem var þó 211 milljónum minna en árið á undan á meðan BYGG var það félag sem skilaði mestum hagnaði á síðasta ári eða 1.556 milljónum króna og jókst um 188 milljónir frá fyrra ári . Þá skilaði Eykt 108 milljóna hagnaði og dróst saman um 66 milljónir milli ára . Alls námu tekjur fyrirtækjanna sex um 63,9 milljörðum króna og jukust um 10,7 milljarða á milli ára . ÍAV er stærsta verktaka - og byggingarfyrirtæki landsins miðað við veltu en tekjur þess námu 14,1 milljarði á síðasta ári og jukust um tæplega 400 milljónir á milli ára . Tekjur Ístaks námu rúmlega 13,1 milljarði og jukust um 2,7 milljarða , hjá ÞG verktökum námu þær rétt rúmum 10 milljörðum og drógust saman um tæplega 1,2 milljarða frá árinu á undan . Mestur tekjusamdráttur var hjá BYGG en þar drógust tekjur saman um 1,7 milljarða og námu 8,8 milljörðum króna . Mest aukning var hins vegar á tekjum Þingvangs sem ríflega sjöfölduðust milli ára og námu 9,4 milljörðum króna þegar matsbreyting fjárfestingareigna hefur verið dregin frá rekstartekjum . Þá námu tekjur Eyktar 8,4 milljörðum og jukust um ríflega 2,3 milljarða á milli ára . Rekstarhagnaður ( hagnaður fyrir fjármagnsliði og skatta , EBIT ) fyrirtækjanna jókst um 26% á síðasta ári og nam rúmlega 4,8 milljörðum króna . Rekstarhagnaður ÍAV nam 226 milljónum og jókst um 446 milljónir milli ára , hjá Ístaki nam hann 739 milljónum og jókst um 267 milljónir . Þrátt fyrir að hagnaður Þingvangs hafi dregist saman á síðasta ári jókst rekstrarhagnaður félagsins um 347 milljónir á milli ára og nam 621 milljón en það kemur að hluta til af því að nettó fjármagnsgjöld voru 388 milljónum króna lægri hjá félaginu árið 2017 heldur en á síðasta ári . Rekstrarhagnaður ÞG verktaka dróst saman um þriðjung og nam 609 milljónum króna en hjá BYGG jókst hann um 308 milljónir og nam ríflega 2,4 milljörðum króna . Þá nam rekstrarhagnaður Eyktar 158 milljónum og dróst saman um 72 milljónir á milli ára . Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .